Case ID: 1164807
Sentence 12: Bu səbəbdən, cavabdeh iddiaçıya aid olan əmtəə nişanından qanunsuz istifadəyə dərhal son qoymalı, iddiaçıya vurduğu ziyanı ödəməli və yayımladığı qeyri-dəqiq reklamı təkzib etməlidir.1 saylı Bakı İnzibati-İqtisadi Məhkəməsinin xx xxxxxxxx 2019-cu il tarixli, e-22(81)934/2019 saylı qətnaməsi ilə iddia tələbi qismən təmin edilərək, Azərbaycan Futbol Federasiyaları Assosiasiyasına məxsus “AFFA” adı və loqosundan ibarət əmtəə nişanından istifadəyə son qoyulması, əmtəə nişanından qanunsuz istifadə nəticəsində iddiaçıya dəymiş zərər olaraq 10.000 manatın Cavabdeh MMC-dən cavabdehdən tutularaq iddiaçıya ödənilməsi, qanunsuz reklamın dərc olunduğu və yayımlandığı bütün yerlərdə təkzib olunması, vəkilə xidmət haqqı kimi ödənilən 1.000 manatın cavabdehdən alınaraq iddiaçıya ödənilməsi qət edilmiş, qalan hissədə iddia təmin edilməmişdir ( hakim – F.Mədətli).